da en da nl ca da da de es da da da da da da da da da da da da da ko nn nn pt da da da da da da da de da da da da da da da da da da da da da nl da en da da es nl da
Nyt rådgivnings- og aktivitetstilbud til borgere med demens i Ribe | Esbjerg Kommune
9.8.2022 09:22:08 CEST | Esbjerg Kommune
Esbjerg Kommune er klar til at slå dørene op for endnu et rådgivnings- og aktivitetscenter for borgere med demens og deres pårørende. Denne gang åbner centret 14. september i Ribe, hvor borgere med demens og deres pårørende helt anonymt kan komme og få tidlig hjælp til livet med demens.
Livet bliver vendt på hovedet, når demens pludselig bliver en del af familien. Det kan have stor betydning, hvor hurtigt den demente og de pårørende får hjælp til at håndtere de nye livsvilkår. Derfor åbner Esbjerg Kommune nu endnu et rådgivnings- og aktivitetscenter for borgere med demens og deres pårørende i Ribe.
”Vi har haft gode erfaringer med vores rådgivnings- og aktivitetscenter for demens i Esbjerg, og jeg er derfor utrolig glad for, at vi nu får mulighed for at tilbyde hjælp helt tæt på borgere i den sydlige del af Esbjerg Kommune også. Jeg håber, at borgerne i Ribe og omegn vil gøre stor brug af det nye tilbud,” siger May-Britt Andrea Andersen, formand for Sundhed & Omsorgsudvalget.
Det nye rådgivnings- og aktivitetscenter henvender sig især til yngre personer med demens, der stadig bor hjemme, og deres pårørende. Alle kan henvende sig anonymt og uden forudgående visitation, så det bliver muligt at yde så tidlig en indsats som mulig.
”Det handler i bund og grund om, at vi gerne vil sikre så høj livskvalitet for alle borgere, også borgere der rammes af demens. Derfor er den tidlige indsats og støtte både til borgere med demens og deres pårørende vigtig,” forklarer May-Britt Andrea Andersen.
Rådgivnings- og aktivitetscentret, RAC Ribe, vil i høj grad bygge på brugerinddragelse og medindflydelse, fortæller direktør for Fritid, Sundhed & Omsorg, Arne Nikolajsen:
”Det bliver de demensramte borgere og deres pårørende selv, der er med til at definere, udvikle og planlægge de aktiviteter, de gerne vil deltage i på centret. Vores medarbejdere vil sørge for, at de forskellige aktiviteter bliver planlagt ud fra den enkeltes formåen både fysisk og kognitivt,” forklarer Arne Nikolajsen.
I første omgang er tilbuddet i Ribe en forsøgsordning, der løber til og med 2023 for at afprøve behovet for et center i Ribe-området.
May-Britt Andrea Andersen, formand for Sundhed & Omsorgsudvalget i Esbjerg Kommune, tlf. 53 10 50 09
Arne Nikolajsen, direktør, Fritid, Sundhed & Omsorg, Esbjerg Kommune,
tlf. 23 47 71 28
Information om Esbjerg Kommune
Esbjerg er landets femtestørste by og Danmarks EnergiMetropol. Vi har sat ambitiøse klimamål og går forrest i den bæredygtige udvikling, hvor byen spiller en central rolle for hele Europas grønne kurs.
I Esbjerg Kommune er pionerånd og viljen til fremdrift en del af DNA'et, og der er ikke langt fra idé til handling. Vores nye mål for Esbjerg er at blive et fyrtårn inden for oplevelser og kultur. Her er allerede masser af spændende muligheder, og nu sætter vi turbo på, så endnu flere får øje på Esbjerg.
Danmarks ældste by, Ribe, ligger i Esbjerg Kommune, og her emmer det af kultur og charme, lige som stationsbyen Bramming er populær og driftig. Samtidig nyder Esbjerg Kommune godt af en perlerække af aktive landsbyer med stærke fællesskaber.
Følg pressemeddelelser fra Esbjerg Kommune
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Esbjerg Kommune
Esbjergs frivillige modtog fornemme priser til Frivillig Fredag3.10.2022 08:40:38 CEST | Pressemeddelelse
Der skal lyde et stort tillykke til Dansk Flygtningehjælp - Frivilliggruppen Ribe, Blå Kors Familienetværk i Jakobskirken og Juletræsforeningen for socialt udsatte børn, der netop har modtaget årets Frivillighedspriser i Esbjerg Kommune og Høreforeningens lokalafdeling, der har modtaget Johan Hoffmann Fondens Pris 2022.
Nyt tilbud i Esbjerg og Varde skal fremme seksuel sundhed og trivsel blandt unge i alderen 12-25 år27.9.2022 11:00:00 CEST | Pressemeddelelse
UngeLiv er navnet på et nyt tilbud, som skal give unge i alderen 12-25 år mulighed for samtaler og rådgivning om seksuel sundhed og trivsel. Tilbuddet, der åbner den 3. oktober 2022, er et samarbejde mellem Esbjerg Kommune, Varde Kommune og Sydvestjysk Sygehus.
Idrætsforeninger flytter ind i folkeskolen22.9.2022 08:26:42 CEST | Pressemeddelelse
Nyt samarbejde mellem skoler og foreninger skal styrke glæden ved idræt og bygge bro til foreningslivet.
Esbjerg Kommune får pris for sin indsats for borgere med type 2-diabetes16.9.2022 14:13:33 CEST | Pressemeddelelse
Sammen med Vejen, Fanø, Billund og Varde kommuner og Steno Diabetes Center Odense fik Esbjerg Kommune torsdag den 15. september Diabetesforeningens Handlingspris 2022. Prisen gives for patientuddannelseskonceptet "Lev Livet med type 2-diabetes”, som parterne i fællesskab har udviklet.
Nu åbner Rådgivnings- og aktivitetscenter for yngre med demens i Ribe16.9.2022 11:24:16 CEST | Pressemeddelelse
Esbjerg Kommune inviterer alle interesserede til indvielse og åbent hus på nyt rådgivnings- og aktivitetscenter for yngre med demens i Ribe onsdag den 21. september 2022 kl. 16.00 - 18.00.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022